**«Բարոյական արժեքներ» կուսակցության**

**ծրագրի հիմնական դրույթները**

«Բարոյական արժեքներ» կուսակցության գործունեության հիմնական նպատակն է հայության մարդկային, տնտեսական, ֆինանսական, մտավոր ներուժի և նրա կենտրոնացումը Հայաստանի Հանրապետության տարածքում ու այդ ներուժի անվտանգության, բնականոն զարգացման ապահովումը:

Կուսակցության գործունեությունը միտված է մարդու ազատությունների և արժանապատվության պաշտպանությանը, ստեղծարար ընդունակությունների և կրթության քաջալերմանը, իսկ իրավունքի և օրինականության վրա հիմնված ազգային միասնությունը պիտի դառնան այն գործոնը, որ կհանգեցնի տեսանելի արտագաղթի դադարեցմանը, ծնելիության աճին և սփյուռքի հայերի հարաճուն հայրենադարձությանը:

Կուսակցությունը մտադիր է զարգանալ որպես հանրային-քաղաքական կառույց, համախմբելով նշյալ նպատակներին, կուսակցության ծրագրին համախոհ ՀՀ քաղաքացիների, որոնք մշտապես մասնակից կլինեն Հայաստանի Հանրապետության զարգացման ճանապարհային քարտեզի իրագործմանը:

Կուսակցությունն առաջնային է համարում 2018 թվականի Հայաստանում տեղի ունեցած ժողովրդական հեղափոխության արժեքների ամրագրումը, հեղափոխության գաղափարների իրագործումը, որպես մշտական քաղաքական իրողություն:

Հզոր հայրենիք, արդարություն, համերաշխություն, ազատություն, և մարդը գերագույն արժեք է: Այս հիմնական սկզբունքներով է առաջնորդվելու «Բարոյական Արժեքներ» կուսակցությունը:

**«Բարոյական արժեքներ» կուսակցության**

**կանոնադրության հիմնական դրույթները**

«Բարոյական Արժեքներ» կուսակցությունը Հայաստանի Հանրապետության քաղաքացիների կամավոր միավորում է, որի նպատակը հանրաքվեներին, պետական և տեղական ինքնակառավարման մարմինների ընտրություններին մասնակցելու և հասարակության ու պետության քաղաքական կյանքին մասնակցության այլ ձևերով ժողովրդի քաղաքական կամքի ձևավորմանն ու արտահայտմանը նպաստելն է:

Կուսակցության կազմավորման և գործունեության հետ կապված հարաբերությունները կարգավորվում են Հայաստանի Հանրապետության Սահմանադրությամբ, Հայաստանի Հանրապետության միջազգային պայմանագրերով, «Կուսակցությունների մասին» Հայաստանի Հանրապետության սահմանադրական օրենքով ինչպես նաև սույն կանոնադրությամբ և Կուսակցության ծրագրով:

Կանոնադրությամբ և Ծրագրով ամրագրված նպատակներն իրագործելու համար Կուսակցությունը շարունակելու է ակտիվ ներգրավվածությունը Հայաստանի քաղաքական կյանքում, այդ թվում՝ պետական և տեղական ինքնակառավարման մարմինների ընտրություններին (կազմավորմանը) մասնակցելու միջոցով: